HTM pressiteated
Täna autasustati Tartus Loomemajanduskeskuses Haridus- ja Teadusministeeriumi õpilaskonkursi „Sõnavigurid“ paremate tööde autoreid ning tänati nende juhendajaid. Auhinnad võitjatele ja juhendajatele andis üle kantsler Janar Holm.
Kuupäev:
17.05.2013
Täna, 17. mail kell 14 algab Tartus Loomemajanduskeskuses õpilaskonkursi "Sõnavigurid" pidulik autasustamine ja juhendajate tänamine. Sõna saavad žürii esindajad ja auhinnad annab üle Haridus- ja Teadusministeeriumi kantsler Janar Holm. Head ajakirjanikud, olete oodatud!
Kuupäev:
17.05.2013
Kuupäev:
Aasta kolme esimese kuuga jäi omavalitsuste õpetajate keskmine palk 74 eurot väiksemaks kui riigipoolne palgatoetus võimaldaks, kuid üle poole omavalitsustest maksis märtsis enam palka kui jaanuaris, mistõttu on võrreldes jaanuariga on töötasu keskmiselt 22 euro võrra kasvanud.
14.05.2013
Malaisia pealinnas Kuala Lumpuris toimub neljas Aasia-Euroopa haridusministrite kohtumine, mille peamiseks teemaks on kasvav üliõpilasvahetus ja vajadus rakendada see majandusarengu teenistusse. Selle hariduskoostöö keskmes on kvaliteedi kindlustamine ning diplomite tunnustamine kõrghariduses koos üliõpilasvahetuse tihendamisega.
Kuupäev:
13.05.2013
Haridus- ja teadusministeerium algatas riikliku järelevalve Majanduse ja Juhtimise Instituudis (MJI) seoses kahtlusega, et kõrgkool teostab Tšehhis õppetööd tasemel, mis pole kooskõlas kehtivate nõuetega ja diplomeid on väljastatud isikutele, kellel puudub nende saamiseks õigus. Riiklik järelevalve viidi läbi 1. veebruarist kuni 31. märtsini 2013. Kahtlus leidis tõendamist.
Kuupäev:
08.05.2013
Haridus- ja teadusministri määrusega vabastati koolid lõpueksamite kõikide suuliste osade kohustuslikust salvestamisest. Põhikooli ja gümnaasiumi lõpueksamite suulised osad salvestatakse vaid juhul, kui õpilane avaldab selleks enne eksami sooritamist soovi. Lõpueksamite suulise osa salvestamine tagab õpilasele võimaluse vaide esitamisel seda eksamiosa järelhinnata. Seni kehtinud regulatsiooni kohaselt olid koolid kohustatud sellest aastast salvestama lõpueksamite kõik suulised osad.
Kuupäev:
06.05.2013
Haridus- ja teadusministri ettepanekul otsustas valitsus muuta gümnaasiumi riiklikus õppekavas 2012/2013. õppeaastal kehtivaid gümnaasiumi lõpetamise tingimusi. Õpilastel on võimalus sooritada rahvusvaheliselt tunnustatud inglise, prantsuse, vene või saksa keele eksam, mida loetakse võrdseks riigieksamiga. Teise võimalusena saab gümnaasiumi lõpetaja valida riigi koostatud eksamitöö.
Kuupäev:
03.05.2013
Haridus- ja Teadusministeerium kutsub üles märkama ja tunnustama silmapaistvaid inimesi, et tutvustada nende panust teistele ning tänada neid tänavusel Eesti Vabariigi juubeliaastal esmakordselt toimuval haridustöötajate auhinnagalal. 5. oktoobril Tartus, Vanemuise Kontserdimajas toimuvast tunnustusüritusest saavad kõik huvilised osa Eesti Rahvusringhäälingu otseülekande vahendusel.
Kuupäev:
30.04.2013
Eilsel haridusstrateegia nõukoja istungul lepiti kokku Eesti elukestva õppe strateegia 2020 koostamise lähteülesandes. Strateegia eesmärk on panna paika järgnevate aastate kõige olulisemad hariduseesmärgid, mille saavutamiseks on vaja riigiülest kokkulepet ning pikemaajalist süstemaatilist tööd. Elukestva õppe strateegia aastateks 2014-2020 otsustas valitsus koostada 8. novembril 2012.
Kuupäev:
27.04.2013
Täna, 26. aprillil kogunevad suuremate noorsootööd korraldavate organisatsioonide, ministeeriumide, omavalitsusliitude ja teiste valdkonna partnerite esindajad ühisseminarile, et täpsustada peamisi noortevaldkonna tegevussuundi järgmisel seitsmel aastal. Arutelu toimub neljas töörühmas, peateemad on noorte loome- ja arengupotentsiaali avamine, ebavõrdsuse vähendamine, tööhõive toetamine ning osaluse ja hoolivuse suurendamine.
Kuupäev:
26.04.2013
Haridus- ja Teadusministeerium loob riigi koolivõrgu kestlikkuse ja tugevuse kindlustamiseks koolivõrgu juhi ametikoha, millele asub praegune üld- ja kutsehariduse asekantsler Kalle Küttis.
Kuupäev:
24.04.2013
Tallinna ringkonnakohus jättis rahuldamata Tallinna ja Narva apellatsioonikaebuse, jättes jõusse Vabariigi Valitsuse otsuse, millega ei antud õppekeele erandit venekeelseks õppeks viieteistkümnes munitsipaalgümnaasiumis.
Kuupäev:
23.04.2013
Kuupäev:
Vabariigi Valitsus täiendas eile tõukefondide poolt rahastatud noorsootöö taristu kaasajastamise investeeringute kava viis uue projektiga. Investeeringute kava alusel leiab toetamist 52 noorsootöö objekti renoveerimine või rajamine.
19.04.2013
Kõikidel õpetajatel on võimalik ennast kirja panna ülikoolide poolt korraldatud ja Euroopa Sotsiaalfondi (ESF) rahastatavatele õpetajate täienduskoolitustele, mis on osalejatele tasuta. Koolitusi on kokku 82 ja neid korraldavad neli ülikooli.
Kuupäev:
19.04.2013
Ministeeriumi rõõmustab, et enneolematult palju noori osales õpilaskonkursil „Sõnavigurid“. Kokku laekus üle 3000 töö lasteaedadest, üldhariduskoolidest ja kutsekoolidest. Tööde suure arvu tõttu muutsime vanuserühmade jaotust, suurendasime auhinnapagasit ning kaasasime eelžürii tegevusse ka Eesti Kirjandusmuuseumi kollektiivi. Tulemused avaldame 17. mail, kui Tartus parimatele auhinnad üle antakse.
Kuupäev:
17.04.2013
Kuupäev:
Kohalikele omavalitsustele kuuluvate üldhariduskoolide täiskoormusega õpetajate jaanuari ja veebruari keskmine palk oli omavalitsuste esitatud raamatupidamisandmetel 831 eurot, riigi poolt eraldati samal ajal keskmiselt 915 eurot õpetaja kohta. Koostatud ülevaatest on näha, et enamus omavalitsusi – 121 – maksis palka vähem kui lubanuks riigi antud palgatoetus, riigitoetusest enam maksis palka 69 omavalitsust. 30 omavalitsust ei esitanud oma raamatupidamisandmeid määruses ettenähtud tähtajal.
09.04.2013
Haridus- ja teadusminister Jaak Aaviksoo külastas ABB Balti riikide juhi Bo Henrikssoni kutsel Jüris asuvat elektrimasinate tehast. Külastuse eesmärgiks oli tutvuda tehasega ning arutada ettevõtluse vajadustest lähtuvalt kutse- ja kõrghariduse ning teadus-ja arendustegevuse arenguvõimalusi.
Kuupäev:
02.04.2013
Haridus- ja Teadusministeerium saatis kooskõlastusele koolitöötajate miinimumkoosseisu määruse muudatuse, mille kohaselt võib kohalik omavalitsus põhjendatud taotluse alusel määrata kooli juhtkonda vähem töötajaid kui kehtiv määrus sätestab.
Kuupäev:
02.04.2013
Haridus- ja Teadusministeerium tunnustab tublisid koolijuhte ning selle kaudu väärtustab ja tutvustab nende häid kogemusi. Kõigil õpetajatel ja lapsevanematel on kuni 14. aprillini võimalik pakkuda välja koolijuhte, kelle isiklik eeskuju ja kogemus aitavad kaasa hea praktika jagamisele.
Kuupäev:
02.04.2013
Järgmine
Haridus- ja teadusminister Jaak Aaviksoo arutas reedel Sõmerpalu vallavanema Aare Hollo ja volikogu esimehe Aivar Rosenbergiga, kuidas vähendada ebamõistlikke õiguslikke ja rahalisi takistusi, mis teevad keeruliseks koolivõrgu korrastamise.
Kuupäev:
25.03.2013